LAUDO ARBITRAL DA EMPRESA MARSAN TRANSFORMACIONES SUPERFICIALES, S. L.
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Servizo de Emprego e Economía Social (Convenios colectivos, 17/10/2018)

Visto o texto do laudo arbitral relativo ao conflito xurdido sobre delimitación de grupos profesionais na empresa MARSAN TRANSFORMACIONES SUPERFICIALES, S. L., que foi ditado o día 03 de agosto do 2018, e tivo entrada no rexistro telemático de convenios e acordos colectivos de traballo da xefatura territorial da consellería de Economía, Emprego e Industria en Vigo o 21 de setembro do 2018, de conformidade co disposto no art.90.2 e 3, do Real Decreto Lexislativo 2/2015, do 23 de outubro, polo que se aproba o texto refundido da Lei do Estatuto dos Traballadores, Real Decreto 713/2010, do 28 de maio, sobre rexistro e depósito dos convenios e acordos colectivos de traballo, artigo 24.4 do Acordo interprofesional galego sobre procedementos extraxudiciais de solución de conflitos de traballo (AGA), e Real decreto 2412/82, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, esta xefatura territorial, Primeiro.— Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro de 2010 (DOG nº 222, do 18.10.2010). Segundo.— Dispoñer a súa publicación no Boletín Oficial da Provincia. Terceiro.— Ordenar a notificación desta Resolución á Mesa Negociadora do mesmo. Vigo, 28/09/2018.—O Xefe Territorial, Ignacio Rial Santomé. Toncho Grañeda Benegas, designado árbitro en escrito de promoción de procedemento de arbitraxe de data 19 de marzo de 2018, e acta de compromiso arbitral de data 20 de marzo de 2018, prevista no artigo 20 do Acordo Interprofesional Galega sobre procedementos Extraxudiciais de Solución de Conflitos de Traballo (AGA), no conflito xurdido sobre delimitación de grupos profesionais na empresa MARSAN TRANSFORMACIONES SUPERFICIALES, S. L., resolve o asunto presentado ditando o seguinte laudo, baseándose nos seguintes Primeiro.— Son partes no procedemento, por unha banda, a representación empresarial integrada por Pedro Martínez Vergés, Director Xeral, e Manuel Somoza de la Fuente, Director Financeiro, da empresa reflectida. E por outra banda, o representante legal dos traballadores, Cruz Pilar Laso de la Vega Balbacid, Freddy Ricardo Pisaca Avoro, e os asesores da CIG, Stacy Dabrowska Galiña e Susana Elena Karpenko Nasir de UGT. Segundo.— O litixio estriba na delimitación de categorías dos grupos profesionais, por diferenzas entre a posición da empresa e a representación dos traballadores, tendo en conta, por unha banda, a posición da empresa formulada trola convocatoria dunha folga presentada o 31 de marzo, e a posición da representación sindical. A cuestión, finalmente, interesa ás partes resolver mediante un proceso de arbitraxe, para o que o árbitro solicitou á empresa, un prego de alegacións, e ase mesmo, pediu á contraparte social outro informe. Ase mesmo, o árbitro considerou necesaria unha visita á fábrica, no que participarían, o director xeral, os directores de planta, e os representantes dos traballadores, tanto polo planta de revestimentos superficiais, como transformacións metálicas. Ase mesmo significar que houbo reunión previa na sede da empresa, na que participaron, ademais dos anteriormente citados, Carmen Cruxat, responsable de RRHH, Irene Hermida Herbello, xerente UAP, Orentino Berniola Baseta, responsable de produción, e o operario Vicente Daniel Grabiel Yasmin. Houbo dúas comparecencias do director xeral da empresa, Katia Raimi Morrazo, e do representante do persoal, Cruz Pilar Laso de la Vega Balbacid, solicitadas polo árbitro.